# Maribel Verdú

María Isabel Verdú Rollán, coneguda artísticament amb el nom de Maribel Verdú (Madrid, 2 d'octubre de 1970), és una actriu espanyola. Va començar la seva carrera d'intèrpret als tretze anys fent anuncis a la televisió, on també ha participat en algunes sèries. Ha fet teatre i la seva extensa filmografia arrenca de 1986. Guanyà el premi a la millor actriu protagonista dels XXII Premis Goya pel seu paper a Siete mesas de billar francés i cinc anys més tard, el 2013, per Blancaneu, de Pablo Berger.

## Biografia

Va començar la seva carrera en el món de la publicitat. Poc després va deixar els seus estudis per dedicar-se de ple a la interpretació. El seu debut a la televisió va ser també amb 13 anys, quan li van oferir participar en El crimen del Capitán Sánchez, de Vicente Aranda. A la pantalla petita, tot i que no ha estat el mitjà en què més ha treballat, l'hem vist en produccions com la minisèrie "El mundo de Juan Lobón" o la sèrie "Canguros", en què donava vida a Alícia, la jove estudiant de Medicina. Altres sèries en què ha participat és "Ellas son así" o "Código Fuego", ambientada en un parc de bombers i en la qual compartia paper amb José Coronado. Ha treballat també en algun capítol de sèries com "7 Vidas" o "Turno de oficio".
Pel que fa al teatre, el seu debut en els escenaris va ser l'any 1987, amb Don Juan Tenorio, dirigida per Antonio Guirau, a la qual va seguir Romeo y Julieta, del mateix director. Tot i no ser la seva trajectòria gaire prolífica en aquest mitjà, mai s'ha apartat dels escenaris, i l'hem pogut veure en obres com Juego de reinas interpretant Juana la Loca, Las amistades peligrosas, donant vida a Madame de Tourvel, Un Dios salvaje, amb Aitana Sánchez-Gijón o El tipo de la tumba de al lado, sota les ordres de Josep Maria Pou.
Pel que fa al cinema, compta amb una extensa filmografia. L'any 1986 va participar en la pel·lícula de Montxo Armendariz 27 horas. La va seguir el llargmetratge El año de las luces, de Fernando Trueba, i a l'any següent La estanquera de Vallecas. La carrera de l'actriu es pot dir que ja estava consolidada.
Verdú ha participat en algunes de les millors pel·lícules del cinema espanyol, i ha treballat amb els més prestigiosos directors. De la seva filmografia podem destacar títols com Barcelona Connection, Soldadito español, Amantes, Belle Époque, Canción de cuna, La buena estrella, Tuno negro, El laberinto del fauno o Siete mesas de billar francés, entre molts altres.

## Premis

Els premis i reconeixements que ha aconseguit són innombrables. Destacarem el Premi Goya a la millor interpretació protagonista femenina pel seu treball a Siete mesas de billar francés, de Gracia Querejeta, encara que cal esmentar que ha estat nominada set vegades més a aquest premi. Té també el Premi Ariel a la millor actriu protagonista de 2006 per El laberinto del fauno. Té també dos Fotogramas de Plata, havent estat nominada a aquest premi en dotze ocasions.

## Vida personal

Està casada amb Pedro Larrañaga, fill dels actors Carlos Larrañaga i María Luisa Merlo.

## Filmografia
### Cinema

* 1986: El orden comico de Alvaro Forqué - una prostituta
* 1986: 27 horas de Montxo Armendariz - Maite
* 1986: El Año de las luces de Fernando Trueba - Maria Jesus
* 1987: La Estanquera de Vallecas d'Eloy de la Iglesia - Angeles
* 1987: El Señor de los ilanos de Santiago San Miguel - Ana
* 1988: El Juego mas divertido d'Emilio Martinez Lazaro - Betty
* 1988: Barcelona Connection de Miguel Iglesias - Paloma
* 1988: Sinatra de Francesc Betriu - Natalia
* 1988: Soldadito español d'Antonio Gimenez Rico - Marta Ocon Cabezuela
* 1988: El Àrea d'un crimen d'Antonio Isasi-Isasmendi - La Chiqui
* 1988: Feliz cumpleaños
* 1989: Sabor a rosas
* 1989: Los días del cometa
* 1989: Badis de Mohamed Abderrahman Tazi - Moira
* 1990: La Mujer y el Pelele
* 1990: Los jinetes del alba
* 1990: Ovejas negras de José Maria Carreño - Lola
* 1991: Amantes de Vicente Aranda - Trini
* 1991: El Sueño de Tànger de Ricardo Franco - Viernes
* 1992: El Beso del sueño de Rafael Moreno Alba - Margot
* 1992: Belle Époque de Fernando Trueba - Rocío
* 1992: Salsa rosa de Manuel Gomez Pereira - Koro
* 1993: Tres palabras
* 1993: Huevos de oro
* 1993: El Amante bilingüe de Vicente Aranda - la filla del violí (no surt als crèdits)
* 1993: Macho de Bigas Luna - Claudia
* 1994: Canción de cuna
* 1994: El cianuro ¿sólo o con leche?
* 1994: Al otro lado del túnel
* 1996: La Celestina
* 1997: Carreteras secundarias d'Emilio Martínez Lázaro
* 1997: La Buena Estrella de Ricardo Franco - Marina
* 1998: El entusiasmo
* 1998: Frontera Sur
* 1999: Goya en Burdeos - la duquessa de Alba
* 2000: Dinosaurio
* 2000: El portero
* 2000: La hora del silencio
* 2001: El palo
* 2001: Y tu mamá también d'Alfonso Cuarón - Luisa Cortés
* 2001: Tuno negro
* 2002: Lisístrata
* 2003: Tiempo de tormenta
* 2006: El laberinto del fauno de Guillermo del Toro - Mercedes
* 2007: Oviedo Express de Gonzalo Suárez
* 2007: La Zona, propietat privada de Rodrigo Plá - Mariana
* 2007: Siete mesas de billar francés de Gracia Querejeta - Ángela
* 2007: El niño de barro de Jorge Algora
* 2008: Los girasoles ciegos de José Luis Cuerda - Elena
* 2008: Gente de mala calidad
* 2009: Tetro de Francis Ford Coppola - Miranda
* 2011: De tu ventana a la mía de Paula Ortiz Álvarez
* 2012: The End de Jorge Torregrossa - Maribel
* 2012: Blancaneu de Pablo Pastor - Encarna
* 2012: Gente en sitios, de Juan Cavestany
* 2012: 15 años y un día, de Gracia Querejeta
* 2015: Sin hijos d'Ariel Winograd - Vicky
* 2015: Felices 140, de Gracia Querejeta
* 2016: El faro de las orcas de Gerardo Olivares - Lola
* 2016: La punta del iceberg, de David Cánovas
* 2017: Abracadabra de Pablo Pastor - Carmen
* 2017: Llueven vacas, de Fran Arráez.
* 2018: Sin Rodeos de Santiago Segura - Paz
* 2018: Superlopéz de Javier Ruiz Caldera - Agatha
* 2018: Ola de crímenes de Gracia Querejeta
* 2019: El doble más quince, de Mikel Rueda
* 2019: El asesino de los caprichos de Gerardo Herrero
* 2019: Historias de nuestro cine d'Ana Pérez Lorente i Antonio Resines
* 2020: El año de la furia, de Rafa Russo

### Televisió
#### Fixa

* Cuando nadie nos ve (2024)
* Código fuego (2003)
* Ellas son así (1999)
* Canguros (1994)
* El mundo de Juan Lobón (1989)
* La huella del crimen 1: El crimen del capitán Sánchez (1985)

#### Episòdica

* Siete vidas

### Teatre

* Un Dios salvaje (2008) de Tamzin Townsend; amb Aitana Sánchez-Gijón, Pere Ponce i Antonio Molero
* Por amor al arte (2003)
* Te quiero muñeca (2000)
* Las amistades peligrosas (2001) amb Toni Cantó i Amparo Larrañaga
* Después de la lluvia (1996)
* Juego de Damas (1992)
* Miles Gloriosus (1991)

## Premis i nominacions
### Premis

* 2008. Goya a la millor actriu per Siete mesas de billar francés
* 2013. Goya a la millor actriu per Blancaneu

### Nominacions

* 1992. Goya a la millor actriu per Amantes
* 1997. Goya a la millor actriu secundària per La Celestina
* 1998. Goya a la millor actriu per La buena estrella
* 2007. Goya a la millor actriu per El laberinto del fauno
* 2009. Goya a la millor actriu per Los girasoles ciegos
* 2010. Goya a la millor actriu per Tetro
* 2012. Goya a la millor actriu secundària per De tu ventana a la mía
* 2013. Gaudí a la millor actriu per Blancaneu

## Referències

* ↑ «Maribel Verdú: biografía y filmografía» (en castellà). Aloha Criticón, 22-09-2018. Arxivat de l'original el 2020-09-18. [Consulta: 6 setembre 2020].
* ↑ «Biografía de Maribel Verdú» (en castellà). biografias. [Consulta: 19 març 2014].